Každá z nich má svoje výhody aj nevýhody. Vo všeobecnosti sa za účinnejšie považujú sonické zubné kefky, ktoré vytvárajú stieravý pohyb a dokonale napodobňujú techniku manuálneho čistenia. Sú šetrnejšie k ďasnám, preto sú vhodnou voľbou pre osoby s citlivými ďasnami a problematickými zubami. Sonické kefky čistia aj medzizubné priestory a veľmi dobre odstraňujú povlak. Ich nevýhodou je vyššia cena a menší výber hlavíc. Ľudia s pevnými ďasnami a zdravými zubami môžu siahnuť po rotačnej kefky. Intenzita čistenia je vyššia, náhradné hlavice sú lacnejšie a obstarávacia cena kefky je nižšia. Mínusom je, že rotačné kefky namáhajú ďasná a nečistia priestor krčkov.\r